ddrg/super_eurlex huggingface dataset:
Euroopan talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiivi kaksipyöräisten moottoriajoneuvojen seisontatuesta (kodifioitu toisinto)" (KOM(2003) 147 lopullinen – 2003/0059 (COD))



Virallinen lehti nro C 234 , 30/09/2003 s. 0020 - 0020



Euroopan talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiivi kaksipyöräisten moottoriajoneuvojen seisontatuesta (kodifioitu toisinto)" (KOM(2003) 147 lopullinen - 2003/0059 (COD)) (2003/C 234/05) Neuvosto päätti 9. huhtikuuta 2003 Euroopan yhteisön perustamissopimuksen 95 artiklan nojalla pyytää Euroopan talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "yhtenäismarkkinat, tuotanto ja kulutus" -erityisjaosto antoi lausuntonsa 25. kesäkuuta 2003. Esittelijä oli Patrizio Pesci. Euroopan talous- ja sosiaalikomitea hyväksyi 16. ja 17. heinäkuuta 2003 pitämässään 401. täysistunnossa (heinäkuun 16. päivän kokouksessa) seuraavan lausunnon. Äänestyksessä annettiin 111 ääntä puolesta 2:n pidättyessä äänestämästä. 1. Ehdotuksen tavoitteena on kodifioida yhteen direktiiviin kaikki vuodesta 1993 lähtien annetut säädökset, jotka koskevat kaksipyöräisten moottoriajoneuvojen seisontatukea. 2. Komitean mielestä on erittäin hyödyllistä koontaa kaikki asiaa koskevat säädökset yhteen direktiiviin. Yksinkertaistaminen on hyvin tärkeää yhtenäismarkkinoilla, ja sen toteuttamatta jättäminen voi vakavasti hidastaa teollisuuden kehitystä etenkin moottoriajoneuvojen alalla. On vahvistettu, ettei kodifioinnilla muuteta säädösten asiasisältöä vaan sillä pyritään ainoastaan yksinkertaistamaan ja selkeyttämään yhteisön lainsäädäntöä. Komitea on erittäin tyytyväinen kyseiseen tavoitteeseen ja kannattaa - edellä mainitun vahvistuksen huomioon ottaen - komission ehdotusta. Bryssel 16. heinäkuuta 2003. Euroopan talous- ja sosiaalikomitean puheenjohtaja Roger Briesch
Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi neuvoston direktiivin 90/425/ETY ja neuvoston direktiivin 92/118/ETY muuttamisesta eläinten sivutuotteiden terveysvaatimusten osalta"



Virallinen lehti nro C 193 , 10/07/2001 s. 0031 - 0031



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi neuvoston direktiivin 90/425/ETY ja neuvoston direktiivin 92/118/ETY muuttamisesta eläinten sivutuotteiden terveysvaatimusten osalta" (2001/C 193/07) Neuvosto päätti 7. marraskuuta 2000 Euroopan yhteisön perustamissopimuksen 152 artiklan 4 kohdan b alakohdan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "maatalous, maaseudun kehittäminen, ympäristö" -jaosto antoi lausuntonsa 30. maaliskuuta 2001. Esittelijä oli Leif E. Nielsen. Talous- ja sosiaalikomitea hyväksyi 25.-26. huhtikuuta 2001 pitämässään 381. täysistunnossa (huhtikuun 26. päivän kokouksessa) seuraavan lausunnon äänin 77 puolesta ja 1 vastaan. 1. Taustaa Ehdotus muiden kuin ihmisravinnoksi tarkoitettujen eläinten sivutuotteiden terveyssääntöjä koskevaksi uudeksi asetukseksi(1) edellyttää myös direktiivien 90/425/ETY ja 92/118/ETY muuttamista vastaavasti. 2. Yleistä Komitea hyväksyy ehdotetun direktiivin ja pitää sitä muiden kuin ihmisravinnoksi tarkoitettujen eläinten sivutuotteiden terveyssääntöjä koskevan ehdotetun uuden asetuksen välttämättömänä seurauksena. Bryssel, 26. huhtikuuta 2001. Talous- ja sosiaalikomitean puheenjohtaja Göke Frerichs (1) KOM(2000) 574 lopullinen.
Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi arvopaperien ottamisesta viralliselle pörssilistalle sekä siihen liittyvästä tiedonantovelvollisuudesta (kodifioitu toisinto)"



Virallinen lehti nro C 116 , 20/04/2001 s. 0069 - 0069



Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi arvopaperien ottamisesta viralliselle pörssilistalle sekä siihen liittyvästä tiedonantovelvollisuudesta (kodifioitu toisinto)" (2001/C 116/16) Neuvosto päätti 20. syyskuuta 2000 Euroopan yhteisön perustamissopimuksen 262 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "talous- ja rahaliitto, taloudellinen ja sosiaalinen yhteenkuuluvuus" -jaosto antoi lausuntonsa 7. marraskuuta 2000. Esittelijä oli Jochen Lehnhoff. Talous- ja sosiaalikomitea hyväksyi 29. ja 30. marraskuuta 2000 pitämässään 377. täysistunnossa (marraskuun 29. päivän kokouksessa) seuraavan lausunnon. Äänestyksessä annettiin 112 ääntä puolesta ilman vastaääniä kenenkään pidättymättä äänestämästä. 1. Komitea kannattaa komission aloitetta kodifioida yhteisön säännökset, jotka koskevat arvopaperien ottamista viralliselle pörssilistalle sekä kyseisiin arvopapereihin liittyvää tiedonantovelvollisuutta. 2. Komitea on useaan otteeseen ilmaissut kannattavansa yhteisön oikeuden yksinkertaistamista ja selventämistä, jotta kansalaiset voisivat entistä paremmin hyödyntää sitä. Komitea on jo todennut, että komission 1. huhtikuuta 1987 tekemän päätöksen ja Eurooppa-neuvoston puheenjohtajamaan joulukuussa 1992 Edinburghin huippukokouksessa aiheesta esittämien päätelmien soveltaminen on oikean suuntainen toimi. Näin ollen komitea on tyytyväinen Euroopan parlamentin, neuvoston ja komission 20. joulukuuta 1994 tekemään toimielinten väliseen sopimukseen käsittelymenettelystä, jonka avulla pyritään antamaan kodifioidut säädökset nopeasti silloin, kun kyseisten säädösten asiasisältöön ei ole tehty oleellisia muutoksia. Bryssel 29. marraskuuta 2000. Talous- ja sosiaalikomitean puheenjohtaja Göke Frerichs
LIITE I

Aggregoidut CSEC-tilastot: Erittelyt euroalueen ulkopuolisten jäsenvaltioiden ja koko unionin osalta

Aggregoitujen CSEC-tilastojen erittelyt kunkin yksittäisen euroalueen maan ja koko euroalueen osalta määritellään suuntaviivojen (EU) 2022/971 (EKP/2022/25) liitteessä IV. Tässä liitteessä puolestaan esitetään aggregoitujen CSEC-tilastojen erittelyt niiden jäsenvaltioiden osalta, joiden rahayksikkö ei ole euro (jäljempänä ”euroalueen ulkopuoliset jäsenvaltiot”), ja koko unionin osalta.

Kunkin yksittäisen euroalueen ulkopuolisen jäsenvaltion liikkeeseenlaskujen osalta aggregoidut CSEC-tilastot on ilmoitettava kansallisen valuutan määräisinä, ja ne on laadittava seuraavissa taulukoissa määriteltyjen erittelyjen mukaisesti. Lisäksi aggregoidut tiedot kaikkien valuuttojen määräisistä ja euromääräisistä liikkeeseenlaskuista on myös ilmoitettava euroina. Koko unionia koskevien liikkeeseenlaskujen osalta aggregoidut CSEC-tilastot on ilmoitettava euroina, ja ne on laadittava ainoastaan seuraavissa taulukoissa määritellyistä kaikkien valuuttojen määräisistä erittelyistä. Taulukoissa käytetyillä sektorikoodeilla on suuntaviivojen (EU) 2022/971 (EKP/2022/25) liitteessä IV olevassa 1 jaksossa ”Kattavuus ja luokitukset” määritelty merkitys.

Taulukko A1

Velkapaperihierarkia 1 – Keskeiset erittelyt maturiteetin ja korkotyypin mukaan yksittäisten euroalueen ulkopuolisten jäsenvaltioiden ja koko unionin osalta

Taulukko A2

Velkapaperihierarkia 2 – Yksityiskohtaiset erittelyt korkotyypin mukaan yksittäisten euroalueen ulkopuolisten jäsenvaltioiden ja koko unionin osalta

Taulukko A3

Velkapaperihierarkia 3 – Yksityiskohtaiset erittelyt alkuperäisen maturiteetin mukaan yksittäisten euroalueen ulkopuolisten jäsenvaltioiden ja koko unionin osalta

Taulukko A4

Velkapaperihierarkia 4 – Yksityiskohtaiset erittelyt jäljellä olevan maturiteetin mukaan yksittäisten euroalueen ulkopuolisten jäsenvaltioiden ja koko unionin osalta

Taulukko A5

Erittelyt noteeratuista osakkeista yksittäisten euroalueen ulkopuolisten jäsenvaltioiden ja koko unionin osalta
(3)

EKP on merkittäviksi luokiteltujen luottolaitosten osalta viranomainen, jolla on toimivalta käyttää Euroopan keskuspankin asetuksen (EU) N:o 1024/2013 mukaisia unionin oikeuden sallimia vaihtoehtoja ja harkintavaltaa, ja EKP on käyttänyt tiettyjä vaihtoehtoja ja tiettyä harkintavaltaa – nämä vaihtoehdot ja harkintavalta on vahvistettu Euroopan keskuspankin asetuksessa (EU) 2016/445 (EKP/2016/4) (3). Unionin oikeuden sallimista vaihtoehdoista ja harkintavallasta marraskuussa 2016 annetuissa ohjeissa (jäljempänä ’EKP:n ohjeet’) EKP on lisäksi vahvistanut yhteiset eritelmät siitä, miten eräitä muita vaihtoehtoja käytetään tapauskohtaisesti sen jälkeen kuin sellaisten luottolaitosten hakemukset on arvioitu, jotka on luokiteltu merkittäviksi asetuksen (EU) N:o 1024/2013 6 artiklan 4 kohdan ja asetuksen (EU) N:o 468/2014 IV osan ja 147 artiklan 1 kohdan mukaisesti.
(2)

Central Bank and Financial Services Authority of Irelandin nykyisten ulkopuolisten tilintarkastajien toimikausi on päättynyt, eikä sitä aiota uusia. Tätä varten on tarpeen nimittää uudet ulkopuoliset tilintarkastajat tilivuodesta 2005 alkaen.
Euroopan keskuspankin 12 päivänä marraskuuta 1998 antama suositus kansallisten keskuspankkien ulkopuolisista tilintarkastajista (EKP/1998/5)



Virallinen lehti nro C 411 , 31/12/1998 s. 0011 - 0011



EUROOPAN KESKUSPANKIN 12 päivänä marraskuuta 1998 antama SUOSITUS kansallisten keskuspankkien ulkopuolisista tilintarkastajista (EKP/1998/5) (98/C 411/08) EUROOPAN KESKUSPANKIN NEUVOSTO ottaa huomioon Euroopan keskuspankin ja Euroopan keskuspankkijärjestelmän perussäännön ja erityisesti sen 27.1 artiklan ja (1) että Euroopan keskuspankin neuvoston suosittelemien ja Euroopan unionin neuvoston hyväksymien itsenäisten ulkopuolisten tilintarkastajien on tarkastettava Euroopan keskuspankin (EKP) ja kansallisten keskuspankkien (KKP) tilit ja (2) että suositellut ulkoiset tilintarkastajat ovat kunkin osallistuvan keskuspankin nimeämiä, ja että tämä ei estä EKP:tä hyväksymästä muutettua suositusta, mikäli olosuhteiden muutos niin vaatii, ja ON HYVÄKSYNYT TÄMÄN SUOSITUKSEN: Suositus Banque Nationale de Belgiquen/Nationale Bank van Belgiën ulkopuolisiksi tilintarkastajiksi on KPMG Réviseurs d'Entreprises s.c., Antwerpen ja Deloitte Touche Tohmatsu s.c., Bryssel; Suositus Deutsche Bundesbankin ukopuolisiksi tilintarkastajiksi on KPMG Deutsche Treuhandgesellschaft AG ja PwC Deutsche Revision AG; Suositus Banco de Españan ulkopuoliseksi tilintarkastajaksi on Coopers & Lybrand, joka kuuluu PricewaterhouseCoopersin kansainväliseen yritykseen; Suositus Banque de Francen ulkopuolisiksi tilintarkastajiksi on Mazars & Guérard, Pariisi ja Deloitte Touche Tohmatsu - Audit, Neuilly; Suositus Central Bank of Irelandin ulkopuoliseksi tilintarkastajaksi on PricewaterhouseCoopers, Dublin; Suositus Banca d'Italian ulkopuoliseksi tilintarkastajaksi on Reconta Ernst & Young SpA, Rooma; Suositus Banque centrale du Luxembourgin ulkopuoliseksi tilintarkastajaksi on PricewaterhouseCoopers SARL (Société à respondabilité limitée), Réviseur d'Entreprises, Luxemburg; Suositus De Nederlandsche Bankin ulkopuoliseksi tilintarkastajaksi on Prof. Drs. J. A. van Manen RA (rekisteröity tilintarkastaja), joka tässä tehtävässään toimii itsenäisesti ja joka on PricewaterhouseCoopersin osakas; Suositus Österreichische Nationalbankin ulkopuolisiksi tilintarkastajiksi on Prof. DDr. Kurt Neuner, Dr. Pipin Henzl, Dr. Peter Wolf, Mag. Christian Hofer, Dkfm. Dr. Peter Christian Gormasz ja Dkfm. Leopold Wundsam, jotka kaikki ovat rekisteröityjä vahvistettuja julkisia tilintarkastajia; Suositus Banco de Portugalin ulkopuoliseksi tilintarkastajaksi on PricewaterhouseCoopers - Auditores e Consultores Lda.; Suositus Suomen Pankin ulkopuoliseksi tilintarkastajaksi on Arthur Andersen Oy. Tämä suositus julkaistaan Euroopan yhteisöjen virallisessa lehdessä. Tämä suositus osoitetaan Euroopan unionin neuvostolle. Tehty Frankfurt am Mainissa 12 päivänä marraskuuta 1998. EKP:n pääjohtaja Willem F. DUISENBERG
Perussopimuksen 127 artiklan 6 kohdan mukaan neuvosto, joka tekee ratkaisunsa yksimielisesti, voi antaa EKP:lle erityistehtäviä, jotka koskevat luottolaitosten sekä muiden rahoituslaitosten kuin vakuutusyritysten toiminnan vakauden valvontaan liittyvää politiikkaa. Tällä perusteella neuvoston asetuksella (EU) N:o 1024/2013 ( 17 ) (jäljempänä ’YVM-asetus’) EKP:lle annetaan luottolaitosten vakavaraisuusvalvontaan liittyvää politiikkaa koskevia erityistehtäviä, ja sen tavoitteena on edistää luottolaitosten toiminnan turvallisuutta ja vakautta sekä rahoitusjärjestelmän vakautta unionissa ja kussakin jäsenvaltiossa ottaen täysin huomioon sisämarkkinoiden yhtenäisyyden ja eheyden ja sen, että luottolaitoksia on kohdeltava yhtäläisesti sääntelyn katvealueiden hyväksikäytön estämiseksi ( 18 ) . Tältä osin EKP:llä on vakavaraisuusvalvonnan osalta yksinomainen toimivalta varmistaa kaikkien niiden asiaankuuluvien unionin säädösten noudattaminen, joissa luottolaitoksilta edellytetään, että niillä on käytössä vankat riskinhallintaprosessit ja sisäisen valvonnan mekanismit ( 19 ) . EKP:n vakavaraisuusvalvontatehtävä rajoittuu tässä yhteydessä sen varmistamiseen, että luottolaitokset toteuttavat toimintaperiaatteita ja prosesseja arvioidakseen ja hallitakseen vakavaraisuusriskiään, mukaan lukien riskit, jotka liittyvät pankkien liiketoimintamallien, hallinnon ja ohjauksen sekä operatiivisen riskin eri näkökohtiin ja jotka johtuvat teknisten ratkaisujen käytöstä, luottolaitosten turvallisuuden ja vakauden sekä rahoitusjärjestelmän vakauden varmistamiseksi ( 20 )
FI Euroopan unionin virallinen lehti C 176/11

EUROOPAN KESKUSPANKIN LAUSUNTO,

annettu 23 päivänä toukokuuta 2013,

ehdotuksesta neuvoston asetukseksi liikkeeseen tarkoitettujen eurometallirahojen yksikköarvoista ja teknisistä eritelmistä

(CON/2013/35)

2013/C 176/03

Johdanto ja oikeusperusta

Euroopan keskuspankki (EKP) vastaanotti 16 päivänä toukokuuta 2013 Euroopan unionin neuvostolta pyynnön antaa lausunto ehdotuksesta neuvoston asetukseksi liikkeeseen tarkoitettujen eurometallirahojen yksikköarvoista ja teknisistä eritelmistä (1) (jäljempänä ’ehdotettu asetus’).

EKP:n toimivalta lausunnon antamiseen perustuu Euroopan unionin toiminnasta tehdyn sopimuksen 127 artiklan 4 kohtaan, 128 artiklan 2 kohtaan, 133 artiklaan ja 282 artiklan 5 kohtaan, sillä ehdotettu asetus koskee eurometallirahojen yksikköarvoja ja teknisiä eritelmiä. Tämän lausunnon on antanut EKP:n neuvosto Euroopan keskuspankin työjärjestyksen 17.5 artiklan ensimmäisen virkkeen mukaisesti.

Tarkoitus ja sisältö

Ehdotettu asetus on sisällöltään lähes samanlainen kuin liikkeeseen tarkoitettujen eurometallirahojen yksikköarvoista ja teknisistä eritelmistä 3 päivänä toukokuuta 1998 annettu neuvoston asetus (EY) N:o 975/98 (2), ja siihen sisältyvät EKP:n lausunnossa CON/2011/18 (3) esitetyt suositukset, jotka koskevat neuvoston asetuksen (EY) N:o 975/98 1 artiklan ja liitteen I muuttamista ja johdanto-osan 13 kappaleen poistamista.

Muutoksilla ennen kaikkea korvataan kaikki asetuksen (EY) N:o 975/98 1 artiklaan sisältyvässä taulukossa olevat metallirahojen paksuutta koskevat arvot eurometallirahojen paksuutta koskevilla todellisilla arvoilla. Nämä arvot ovat hyvin tiedossa, ja niitä käytetään rahapajoissa metallirahojen valmistuksessa viitearvoina.

Yleiset huomautukset

EKP suhtautuu myönteisesti tähän komission aloitteeseen, jonka tarkoituksena on laatia uudelleen neuvoston asetus (EY) N:o 975/98, sillä ehdotetussa asetuksessa otetaan huomioon ja se sisältää eurometallirahojen teknisiä eritelmiä koskevat EKP:n aiemmat suositukset.

Tehty Frankfurt am Mainissa 23 päivänä toukokuuta 2013. EKP:n puheenjohtaja Mario DRAGHI

(1) COM(2013) 184 final.

(2) EYVL L 139, 11.5.1998, s. 6.

(3) Lausunto CON/2011/18, annettu 4 päivänä maaliskuuta 2011, ehdotuksesta neuvoston asetukseksi liikkeeseen tarkoitettujen eurometallirahojen yksikköarvoista ja teknisistä eritelmistä (EUVL C 114, 12.4.2011, s. 1). Kaikki EKP:n lausunnot on julkaistu EKP:n verkkosivuilla http://www.ecb.europa.eu
1.

Vaikka EU:n neuvostolla on viime kädessä vastuu päätöksistä tehdä valuuttasopimuksia kolmansien maiden kanssa, EKP ei yleisesti kannusta euron käyttöönottoa virallisena valuuttana euroalueen jäsenvaltioihin assosioituneiden merentakaisissa maissa tai alueilla. Saint-Barthélemyn osalta EKP ei vastusta päätösluonnosta, koska euro on ollut Ranskaan kuuluvassa Saint-Barthélemyssa käytössä vuodesta 1999. Ranska haluaa säilyttää euron Saint-Barthélemyn valuuttana myös sen jälkeen kun Saint-Barthélemy 1 päivänä tammikuuta 2012 lakkaa olemasta osa EU:n aluetta (2); tämän vuoksi on EU:n oikeuden mukaisesti tarpeen ottaa käyttöön muuttuneita olosuhteita vastaava ratkaisu. Tätä taustaa vastaan Saint-Barthélemyn puolesta toimivan Ranskan tasavallan kanssa tehtävä valuuttasopimus on hyväksyttävä ratkaisu, koska valuuttasopimus mahdollistaisi sen, että Ranska voisi jatkaa yhtenäisvaluutan käytön kannalta tarvittavien EU:n oikeuden säännösten soveltamista Saint-Barthélemyssa seuraavilla aloilla: valuutta-, pankki- ja rahoituslainsäädäntö, euron käyttöä varten tarvittavia toimenpiteitä koskevat säännöt, rahanpesun, petosten sekä käteisrahan ja muiden maksuvälineiden kuin käteisrahan väärentämisen torjuntaa, mitaleita ja rahakkeita koskevat säännöt sekä tilastovaatimuksia koskevat säännöt.
Kaikista eurometallirahoille säädetyistä teknisistä eritelmistä ainoastaan paksuutta koskeva arvo on luonteeltaan viitteellinen, koska metallirahan todellinen paksuus riippuu säädetystä halkaisijasta ja painosta,”

Perustelu Asetuksen (EY) N:o 975/98 liitteessä I oleva taulukko on sellaisenaan kopioitu ehdotetun asetuksen liitteeseen I. Metallirahojen paksuus esitetään kyseisen taulukon kolmannessa sarakkeessa, ja alaviitteessä on maininta paksuutta koskevien arvojen viitteellisyydestä. EKP suosittelee eurometallirahojen paksuutta koskevien viitteellisten arvojen korvaamista todellisilla arvoilla. Kun liikkeeseen tarkoitettuja eurometallirahoja koskevat tekniset eritelmät hyväksyttiin ensimmäistä kertaa vuonna 1998, eurometallirahojen paksuudesta voitiin vahvistaa ainoastaan viitteelliset arvot; nykypäivänä eurometallirahojen paksuutta koskeva todelliset arvot ovat kuitenkin hyvin tiedossa ja niitä käytetään rahapajoissa metallirahojen valmistuksessa viitearvoina.
7.

EKP haluaa korostaa toisen ehdotetun asetuksen liitteessä mainittujen kahden toteutettavuustutkimuksen tärkeyttä: a) On tärkeää tehdä toteutettavuustutkimus sen arvioimiseksi, miten avoimia työpaikkoja koskevia neljännesvuosittaisia tilastoja voidaan saada toimialaluokitus NACE Rev. 2:n pääluokkien O, P, Q, R ja/tai S osalta, sillä nämä pääluokat kattavat 35 % euroalueen työntekijöistä. b) On tärkeää tehdä toteutettavuustutkimus sen arvioimiseksi, kuinka avoimia työpaikkoja koskevia neljännesvuosittaisia tilastoja voidaan saada sellaisista liiketoimintayksiköistä, joissa on vähemmän kuin 10 työntekijää, sillä useissa jäsenvaltioissa työntekijöiden suuri enemmistö työskentelee tällaisissa yrityksissä. Lisäksi tutkimukset osoittavat, että nämä yritykset luovat tyypillisesti enemmän uusia työpaikkoja kuin suuremmat liiketoimintayksiköt.
3.

HVK:n toimeksiannosta päätettiin Brysselissä 21.–23. päivänä kesäkuuta 2007 kokoontuneessa Eurooppa-neuvostossa, ja se on puheenjohtajan päätelmien liitteenä (’toimeksianto HVK:lle’). Toimeksiannossa HVK:lle todetaan, että se on ainoa perusta ja kehys HVK:n työskentelylle. (1) HVK:lle on annettu tehtäväksi laatia uusi sopimus, johon sisällytetään vuoden 2004 HVK:ssa sovitut uudistukset Euroopan unionista tehtyyn sopimukseen (SEU) sekä Euroopan yhteisön perustamissopimukseen (EY-sopimus), jonka nimeksi tulee Sopimus Euroopan unionin toiminnasta (’sopimus unionin toiminnasta’). (2)
1.3.

EKP:llä on teknisiä huomautuksia asetusehdotuksesta, jotka esitetään tämän lausunnon 2 kohdassa. Muilta osin EKP katsoo ehdotetun asetuksen olevan tasapainoinen kompromissiratkaisu, jossa on otettu huomioon käyttäjien vaatimukset sekä tarve yksinkertaistaa tilastointia. Viimeksi mainittu tarve on arvioitu huolellisesti, jotta raportoinnista johtuvat rasitteet pysyisivät mahdollisimman pieninä. EKP pitää ehdotetun asetuksen täytäntöönpanoa hyvin tärkeänä ja kehottaa komissiota ja jäsenvaltiota käsittelemään asetuksen täytäntöönpanemiseksi tarvittavaa komission asetusta tärkeänä ja kiireellisenä asiana.
Euroopan keskuspankin neuvoston lausunto, annettu 31 päivänä heinäkuuta 2003, Euroopan unionin neuvoston suosituksesta, joka koskee Euroopan keskuspankin pääjohtajan nimittämistä (CON/2003/13)



Virallinen lehti nro C 187 , 07/08/2003 s. 0016 - 0016



Euroopan keskuspankin neuvoston lausunto, annettu 31 päivänä heinäkuuta 2003, Euroopan unionin neuvoston suosituksesta, joka koskee Euroopan keskuspankin pääjohtajan nimittämistä (CON/2003/13) (2003/C 187/12) 1. Euroopan keskuspankin (EKP) neuvosto vastaanotti 18.7.2003 päivätyssä Euroopan unionin neuvoston kirjeessä pyynnön antaa lausunto 15 päivänä heinäkuuta 2003 päivätystä neuvoston suosituksesta 2003/518/EY, joka koskee Euroopan keskuspankin pääjohtajan nimittämistä(1). 2. Edellä mainittu suositus annetaan euron käyttöönottaneiden jäsenvaltioiden hallitusten päämiehille sen jälkeen kun EKP:n neuvostoa ja Euroopan parlamenttia on kuultu asiassa, ja siinä suositellaan Jean-Claude Trichet'n nimittämistä EKP:n pääjohtajaksi kahdeksan vuoden toimikaudeksi 1.11.2003 alkaen. EKP:n pääjohtaja Willem F. Duisenberg on todennut neuvoston puheenjohtajan kanssa aiemmin käymässään kirjeenvaihdossa, ettei hän jatka toimikautensa loppuun saakka pääjohtajan tehtävässä, johon hänet on nimitetty kahdeksaksi vuodeksi 3.5.1998, ja että hän luopuisi tehtävästään 9.7.2003. Myöhemmin hän on kuitenkin päättänyt luopua tehtävästään vasta sellaisena ajankohtana, jona pääjohtajuus voi siirtyä sujuvalla tavalla. 3. EKP:n neuvosto toteaa, että esitetty ehdokas on henkilö, jolla on Euroopan yhteisön perustamissopimuksen 112 artiklan 2 kohdan b alakohdassa edellytetty arvostettu asema ja ammattikokemus rahatalouden tai pankkitoiminnan alalla. 4. EKP:n neuvosto ei vastusta neuvoston suositusta nimittää ehdotettu ehdokas EKP:n pääjohtajaksi. 5. EKP:n neuvosto on antanut tämän lausunnon perustamissopimuksen 112 artiklan 2 kohdan b alakohdan sekä Euroopan keskuspankkijärjestelmän ja Euroopan keskuspankin perussäännön 11.2 ja 43.3 artiklan mukaisesti. 6. Tämä lausunto julkaistaan Euroopan unionin virallisessa lehdessä. Annettu Frankfurt am Mainissa 31 päivänä heinäkuuta 2003. EKP:n neuvoston puolesta puheenjohtaja Willem F. Duisenberg (1) EYVL L 181, 19.7.2003, s. 45.
I – Tilintarkastustuomioistuin on tarkastanut seuraavat osa-alueet Euroopan unionin toiminnasta tehdyn sopimuksen (SEUT) 287 artiklan sekä kymmenenteen Euroopan kehitysrahastoon sovellettavan varainhoitoasetuksen 49 artiklan mukaisesti (kyseistä varainhoitoasetusta sovelletaan kymmenennen ja yhdennentoista Euroopan kehitysrahaston välistä siirtymäkautta koskevan soveltamisen osalta yhdennentoista Euroopan kehitysrahaston sisäisen sopimuksen voimaantuloon saakka): a) kahdeksannen, yhdeksännen, kymmenennen ja yhdennentoista Euroopan kehitysrahaston tilinpäätöksen, jonka komissio hyväksyi 24. heinäkuuta 2015; tilinpäätös sisältää taseen, tuloslaskelman, rahavirtalaskelman, nettovarallisuuden muutoksia koskevan laskelman ja Euroopan kehitysrahastojen saamisia koskevan taulukon sekä selvityksen rahoituksen toteutumisesta 31. joulukuuta 2014 päättyneeltä varainhoitovuodelta b) tilien perustana olevien toimien laillisuuden ja asianmukaisuuden EKR:hin sovellettavan säädösperustan pohjalta siltä osin kuin on kyse komission hallinnoimasta osasta EKR:n varoja (1). Toimivan johdon velvollisuus II – Toimiva johto vastaa SEUT:n 310–325 artiklan ja sovellettavien varainhoitoasetusten (2) mukaisesti EKR:jen tilinpäätöksen laatimisesta ja esittämisestä kansainvälisesti hyväksyttyjen julkisen sektorin tilinpäätösstandardien (3) pohjalta sekä tilien perustana olevien toimien laillisuudesta ja asianmukaisuudesta. Tähän velvollisuuteen kuuluu suunnitella, ottaa käyttöön ja ylläpitää sisäisen valvonnan järjestelmä, jonka pohjalta on mahdollista laatia ja esittää tilinpäätös, jossa ei ole petoksesta tai virheestä johtuvaa olennaista virheellisyyttä. Toimivan johdon vastuulla on lisäksi varmistaa, että tilinpäätöksessä tarkoitetut toiminnot, rahoitustoimet ja tiedot ovat niitä velvoittavien normien mukaisia. Komissio on viime kädessä vastuussa EKR:jen tilien perustana olevien toimien laillisuudesta ja asianmukaisuudesta (SEUT 317 artikla).